ঢাকা সফররত যুক্তরাষ্ট্রের আন্ডার সেক্রেটারি থমাস এ শ্যাননের সঙ্গে বিএনপি নেতাদের বৈঠক
সব দলের অংশগ্রহণে একটি অবাধ ও নিরপেক্ষ নির্বাচনের আকাক্সক্ষার কথা অবশ্য উল্লেখ করেন শ্যানন। রোহিঙ্গা সমস্যার সমাধানে আরো কূটনৈতিক প্রয়াস বাড়ানোর পক্ষে একই মত ব্যক্ত করেন তারা। বৈঠক শেষে বিএনপি মহাসচিব মির্জা ফখরুল ইসলাম আলমগীর বলেন, থমাস শ্যাননের সঙ্গে তাদের আলোচনা ছিল কার্যকর ও ফলপ্রসূ। যুক্তরাষ্ট্
ঢাকা সফররত যুক্তরাষ্ট্রের রাজনীতি বিষয়ক আন্ডার সেক্রেটারি থমাস এ শ্যাননের সঙ্গে বিএনপি নেতারা দেশের চলমান রাজনীতি, ভবিষ্যত নির্বাচন ও রোহিঙ্গা সমস্যা নিয়ে খোলামেলা মত বিনিময় করেছেন। এক ঘণ্টার এই বৈঠকে বিএনপি প্রতিনিধি দলের নেতৃত্ব দেন বেগম খালেদা জিয়া। সোমবার সকালে খালেদা জিয়ার গুলশানের কার্যালয়ে অনুষ্ঠিত এ বৈঠকে বিএনপি নেতারা শ্যাননকে বলেছেন, দেশে গণতান্ত্রিক পরিবেশ অনুপস্থিত। সভা-সমাবেশের অনুমতি দিচ্ছে না সরকার। সংবাদ মাধ্যমও নানা চাপের মুখে। ফেনীতে খালেদা জিয়ার গাড়ি বহরে সাম্প্রতিক হামলা প্রসঙ্গও টেনে আনেন বিএনপি নেতারা। আগামী নির্বাচন নিয়ে তাদের উদ্বেগের কথাও জানান। তারা বলেন, একটি দলীয় সরকারের অধীনে নির্বাচন অবাধ ও নিরপেক্ষ হবে কিনা এ নিয়েও যথেষ্ট সংশয় রয়েছে। অতীতের অভিজ্ঞতাও তাই। বিএনপি নেতারা বলছেন, শ্যানন শুনেছেন। সব দলের অংশগ্রহণে একটি অবাধ ও নিরপেক্ষ নির্বাচনের আকাক্সক্ষার কথা অবশ্য উল্লেখ করেন শ্যানন। রোহিঙ্গা সমস্যার সমাধানে আরো কূটনৈতিক প্রয়াস বাড়ানোর পক্ষে একই মত ব্যক্ত করেন তারা। বৈঠক শেষে বিএনপি মহাসচিব মির্জা ফখরুল ইসলাম আলমগীর বলেন, থমাস শ্যাননের সঙ্গে তাদের আলোচনা ছিল কার্যকর ও ফলপ্রসূ। যুক্তরাষ্ট্র প্রতিনিধি দলের পক্ষে কোন বক্তব্য দেয়া হয়নি।